cyanic-selkie/wikianc huggingface dataset:
সামুদ্রিক প্রত্নতত্ত্ব
ভূমধ্যসাগরীয় এলাকা
ইতালির সামুদ্রিক প্রত্নতাত্ত্বিক গবেষণায় এত্রুস্কান, গ্রীক উপনিবেশ এবং রোমীয়দের নৌ ও সামুদ্রিক কার্যক্রম উঠে এসেছে। ২য় খ্রিস্টপূর্বাব্দের পরে রোমান নৌবহর ভূমধ্যসাগর শাসন করে এবং সক্রিয়ভাবে জলদস্যুতা নিয়ন্ত্রণ করে। এই প্যাক্স রোমানা তে সমুদ্রবাণিজ্য উল্লেখযোগ্য হারে বৃদ্ধি পায়। যদিও প্রাচীনকালে পালতোলা জাহাজ ছিল সবচেয়ে নিরাপদ, দ্রুততম এবং সবচেয়ে কার্যকর পরিবহন পদ্ধতি, কিন্তু সামান্য কিছু যাত্রা জাহাজ ডুবির মাধ্যমে শেষ হতো। রোমান যুগে সাগরে চলাচল বৃদ্ধির সাথে সাথে জাহাজডুবিও বৃদ্ধি পায়। এই ডুবন্ত জাহাজ এবং তাদের কার্গো প্রাচীন বিশ্বের অর্থনীতি, সংস্কৃতি, রাজনীতির এক ঝলক প্রকাশ করে। প্রত্নতত্ত্ববিদরা আমফোরাসে গবেষণা করে দেখেছেন ১৫ খ্রিষ্টপূর্বাব্দ থেকে মধ্যযুগ পর্যন্ত জাহাজে কন্টেইনার হিসেবে সিরামিক নির্মিত পাত্র ব্যবহার করতো।
কুঞ্জবন
জনসংখ্যার উপাত্ত
এই শহরের জনসংখ্যার ১০% হল ৬ বছর বা তার কম বয়সী।
সামুদ্রিক প্রত্নতত্ত্ব
ভূমধ্যসাগরীয় এলাকা
সমুদ্রে অসংখ্য আবিষ্কারের পাশাপাশি হ্রদেও কিছু ডুবে যাওয়া জাহাজ পরীক্ষা করা হয়েছে। এর মধ্যে সবচেয়ে উল্লেখযোগ্য ইতালির লেক নেমিতে ডুবে যাওয়া ক্যালিগুলার 'প্লেজার বার্জ' (প্রমোদ তরী)। নেমি জাহাজ এবংং অন্যান্য জাহাজডুবি স্থানে প্রাপ্ত বস্তুর অনন্য শৈল্পিক মান আছে। এন্টিকাইথেরা ভগ্ন জাহাজ থেকে এন্টিকাইথেরা যুবাসহ অসংখ্য মার্বেল এবং ব্রোঞ্জ মূর্তির সংগ্রহ পাওয়া গেছে। ১৯০০ সালে আবিষ্কৃত জাহাজটি সম্ভবত ১ম খ্রিস্টপূর্বাব্দের দিকে ডুবে যায় এবং সম্ভবত রোমান সেনাধ্যক্ষ সুল্লা জাহাজটিকে রোমে ফিরিয়ে নিয়ে যাচ্ছিলেন। স্পঞ্জ ডাইভারগণ ভগ্নজাহাজ থেকে বিখ্যাত এন্টিকাইথেরা মেকানিজম উদ্ধার করে। বিশ্বাস করা হয় এটা একটি জ্যোতির্বিদ্যা ক্যালকুলেটর। ইতালির রিয়াসি'র (ক্যালাবারিয়া) সমুদ্রতল থেকে দুটি ব্রঞ্জি উদ্ধার করা হয়েছে যা অসাধারণ শিল্পকর্ম। তবে এন্টিকাইথেরা এবং রিয়াসির ক্ষেত্রে সামুদ্রিক প্রত্নতত্ত্ববিদদের সরাসরি অংশগ্রহণ ছাড়াই উদ্ধারকাজ চালানো হয়।
সাম্প্রতিক গবেষণায় দেখা গেছে সারনো নদী (পম্পেইর কাছে) প্রাচীন জীবনাচারের আকর্ষণীয় উপাদান প্রদর্শন করে। সারনো প্রকল্প মত প্রকাশ করে যে টিরেনিয়ান তীরে প্যালাফিতি যুক্ত ক্ষুদ্র শহর ছিলো যা প্রাচীন ভেনিসের অনুরূপ। একই এলাকায় নিমজ্জিত শহর পুতেওলি'তে (পুজ্জোলি, নেপলসের কাছে) "পোরটাস জুলিয়াস" আছে যা ৩৭ খ্রিষ্টপূর্বাব্দে ভিপসানিয়াস আগ্রিপ্পা তৈরি করেছিলেন।
ভূমধ্যসাগরের তলদেশে অগুনিত প্রত্নতাত্ত্বিক সাইট আছে। ইস্রায়েলের সিজারিয়ার ম্যারিটিমাত হেরোদ দ্য গ্রেট পোর্ট ব্যাপকভাবে গবেষণার সম্মুখীন হয়েছে। খুঁজে পাওয়া বস্তুর সাথে বাইবেলের সামঞ্জস্য খোঁজা হয় (যেমন তথাকথিত যিশুর নৌকা যা ১ম শতাব্দীতে ব্যবহৃত হতো)।
অস্ট্রেলিয়ার পানির নিচে এবং সামুদ্রিক প্রত্নতত্ত্ব
অস্ট্রেলিয়ায় নিমজ্জিত সামুদ্রিক প্রত্নতত্ত্বের ব্যাপারটি উঠে আসে ১৯৭০ সালে যখন জেরেমি গ্রিন উদ্বেগ প্রকাশ করেন। পশ্চিম উপকূলে নিখোঁজ ডাচ ও ব্রিটিশ ইস্ট ইন্ডিয়া জাহাজ ধংসের ব্যাপারে শিক্ষাবিদ এবং রাজনীতিবিদগণ শংকা প্রকাশ করে আসছিলেন। ১৯৭৬ সালে কমনওয়েলথ আইন প্রণয়ন ও প্রয়োগ শুরু করে এবং দেশটি নিজেদের আইনের উপবিভাগ প্রণয়ন করে যা অস্ট্রেলিয়াব্যাপী ছড়িয়ে পড়ে। অস্ট্রেলিয়া এবং কমনওয়েলথ তাদের জাহাজডুবি আইন বাস্তবায়ন করতে যৌথভাবে কাজ করে। জলতলের প্রত্নতত্ত্ব অধ্যায়নে এখন নিমজ্জিত আদিবাসী সাইটের গবেষণাও যুক্ত করা হচ্ছে। নৌ প্রত্নতত্ত্ব (নৌকা ও জাহাজ নির্মাণের বিশেষায়িত গবেষণা) এই অঞ্চলে চর্চিত হচ্ছে। অস্ট্রেলিয়াতে সাইট এবং রেলিক পড়ানো হয় যা বাকিবিশ্বের আর কোথাও হয় না। বিমান প্রত্নতত্ত্ব এর উপশাখা হিসেবে পরিচিত ঐতিহাসিক ভাবে নিমজ্জিত বিমানের প্রত্নতত্ত্ব গবেষণা করা হয় এই অঞ্চলে। কয়েকটি রাজ্যে সামুদ্রিক এবং ডুবো প্রত্নতত্ত্ব জাদুঘরের অধীনে এবং কোথাও সাংস্কৃতিক ঐতিহ্য ব্যবস্থাপনা ইউনিটের অধীনে অস্ট্রেলিয়ান ইনস্টিটিউট ফর মেরিটাইম আর্কিওলজি (AIMA) এর পৃষ্ঠপোষকতায় চর্চিত হচ্ছে।
ফের্নান্দো তোরেস
ফের্নান্দো হোসে তোরেস সান্স (, Fernando Torres; জন্ম: ২০ মার্চ ১৯৮৪; ফের্নান্দো তোরেস নামে সুপরিচিত) হলেন একজন স্পেনীয় সাবেক পেশাদার ফুটবল খেলোয়াড়। ভক্তদের কাছে এল নিনিয়ো ডাকনামে পরিচিত তোরেস তার খেলোয়াড়ি জীবনের অধিকাংশ সময় আতলেতিকো মাদ্রিদ, লিভারপুল এবং স্পেন জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছেন।
১৯৯৫–৯৬ মৌসুমে, স্পেনীয় ফুটবল ক্লাব আতলেতিকো মাদ্রিদের যুব পর্যায়ের হয়ে খেলার মাধ্যমে তোরেস ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ২০০১–০২ মৌসুমে, আতলেতিকো মাদ্রিদের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৬ মৌসুম অতিবাহিত করেছিলেন; আতলেতিকো মাদ্রিদের হয়ে তিনি ২১৪ ম্যাচে ৮২টি গোল করেছিলেন। অতঃপর ২০০৭–০৮ মৌসুমে তিনি প্রায় ২০ মিলিয়ন ইউরোর বিনিময়ে ইংরেজ ক্লাব লিভারপুলে যোগদান করেছিলেন, যেখানে তিনি সকল প্রতিযোগিতায় ১৪২ ম্যাচে ৮১টি গোল করেছিলেন। লিভারপুলে ৪ মৌসুম অতিবাহিত করার পর প্রায় ৫০ মিলিয়ন ইউরোর বিনিময়ে (যা উক্ত সময়ে চেলসির ক্লাব রেকর্ডের পাশাপাশি কোন ব্রিটিশ খেলোয়াড়ের জন্য প্রদত্ত সর্বোচ্চ মূল্য ছিল) চেলসির সাথে চুক্তি স্বাক্ষর করেছিলেন, চেলসির হয়ে তিনি রবের্তো দি মাত্তেওর অধীনে ২০১১–১২ উয়েফা চ্যাম্পিয়নস লিগের শিরোপা জয়লাভ করেছিলেন। পরবর্তীকালে, তিনি এসি মিলান এবং আতলেতিকো মাদ্রিদের হয়ে খেলেছিলেন। সর্বশেষ ২০১৮–১৯ মৌসুমে, তিনি আতলেতিকো মাদ্রিদ হতে জাপানি ক্লাব সাগান তোসুতে যোগদান করেছিলেন;   সাগান তোসুতে হয়ে ১ মৌসুম খেলার পর তিনি অবসর গ্রহণ করেছিলেন।
২০০০ সালে, তোরেস স্পেন অনূর্ধ্ব-১৫ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত স্পেনের বয়সভিত্তিক দলের হয়ে খেলার পর, তিনি ২০০৩ সালে স্পেনের হয়ে আন্তর্জাতিক পর্যায়ে অভিষেক করেছিলেন; স্পেনের জার্সি গায়ে তিনি সর্বমোট ১১০ ম্যাচে ৩৮টি গোল করেছিলেন। তিনি স্পেনের হয়ে সর্বমোট ৩টি ফিফা বিশ্বকাপ (২০০৬, ২০১০ এবং ২০১৪) এবং ৩টি উয়েফা ইউরোপীয় চ্যাম্পিয়নশিপে (২০০৪, ২০০৮ এবং ২০১২) অংশগ্রহণ করেছিলেন, যার মধ্যে ২০১০ সালে ভিসেন্তে দেল বস্কের অধীনে ফিফা বিশ্বকাপের শিরোপা জয়লাভ করার পাশাপাশি ২টি উয়েফা ইউরোপীয় চ্যাম্পিয়নশিপের শিরোপা জয়লাভ করেছিলেন। এছাড়াও তিনি ২০০৯ এবং ২০১৩ ফিফা কনফেডারেশন্স কাপে অংশগ্রহণ করেছিলেন।
ব্যক্তিগতভাবে, তোরেস বেশ কিছু পুরস্কার জয়লাভ করেছেন, যার মধ্যে ২০১৩ সালে ফিফা কনফেডারেশন্স কাপ গোল্ডেন শু, ২০১২ উয়েফা ইউরোপীয় চ্যাম্পিয়নশিপ গোল্ডেন বুট জয়ের পাশাপাশি ২০০৮ বালোঁ দরে তৃতীয় স্থান অধিকার করা অন্যতম। দলগতভাবে, তোরেস সর্বমোট ৯টি শিরোপা জয়লাভ করেছিলেন, যার মধ্যে ২টি আতলেতিকো মাদ্রিদের হয়ে, ৩টি চেলসির হয়ে এবং ৪টি স্পেনের হয়ে জয়লাভ করেছিলেন।
আন্তর্জাতিক ফুটবল
তোরেস স্পেন অনূর্ধ্ব-১৫, স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছিলেন। ২০০১ সালে তিনি স্পেন অনূর্ধ্ব-১৬ দলের হয়ে ২০০১ উয়েফা ইউরোপীয় অনূর্ধ্ব-১৬ চ্যাম্পিয়নশিপের শিরোপা জয়লাভ করেছিলেন, উক্ত প্রতিযোগিতার ফাইনালে তার দল ফ্রান্স অনূর্ধ্ব-১৬ দলকে ১–০ গোলের ব্যবধানে পরাজিত করে উক্ত প্রতিযোগিতার ইতিহাসে ৬ষ্ঠ বারের মতো শিরোপা ঘরে তুলতে সক্ষম হয়েছিল। স্পেন অনূর্ধ্ব-১৭ দলের হয়ে তিনি ২০০১ ফিফা অনূর্ধ্ব-১৭ বিশ্ব চ্যাম্পিয়নশিপে অংশগ্রহণ করেছিলেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল। এছাড়াও ২০০২ সালে তিনি স্পেন অনূর্ধ্ব-১৯ দলের হয়ে ২০০২ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছিলেন, ফাইনালে স্পেন অনূর্ধ্ব-১৯ জার্মানি অনূর্ধ্ব-১৯ দলকে ১–০ গোলের ব্যবধানে পরাজিত করে উয়েফা ইউরোপীয় অনূর্ধ্ব-১৯ চ্যাম্পিয়নশিপের ইতিহাসে চতুর্থ বারের মতো শিরোপা জয়লাভ করেছিল। স্পেনের বয়সভিত্তিক দলের হয়ে তিনি প্রায় ৪ বছরে ৩০ ম্যাচে অংশগ্রহণ করে ২২টি গোল এবং ২টি শিরোপা জয়লাভ করেছিলেন।
২০০৮ সালের ১০ই জুন তারিখে অস্ট্রিয়ার ইন্সব্রুকের টিভোলি স্টেডিয়াম টিরোলে অনুষ্ঠিত রাশিয়ার বিরুদ্ধে ম্যাচে অংশগ্রহণ করার মাধ্যমে তিনি স্পেনের জার্সি গায়ে তার ৫০তম ম্যাচ খেলেছিলেন, ম্যাচটি স্পেন ৪–১ গোলের ব্যবধানে জয়লাভ করেছিল, যেখানে ম্যাচের প্রথম গোলটিতে ডেভিড ভিয়াকে অ্যাসিস্ট করেছিলেন; অন্যদিকে, ২০১২ সালের ৯ই জুলাই তারিখে তোরেস তার খেলোয়াড়ি জীবনে ১০০তম ম্যাচটি খেলেছিলেন, ফ্রান্সের বিরুদ্ধে স্পেনের মাদ্রিদে অনুষ্ঠিত উক্ত ম্যাচটি স্পেনের হয়ে অধিনায়কের দায়িত্ব পালন করেছিলেন। ২০১৪ সালের ২১শে জুন তারিখে তোরেস ৩০ বছর বয়সে স্পেনের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। তিনি উক্ত ম্যাচের দ্বিতীয় গোলটি করেছিলেন, যা স্পেনকে ম্যাচটি ৩–০ গোলের ব্যবধানে জয়লাভ করতে সাহায্য করেছিল। আন্তর্জাতিক ফুটবলে, তার ১২ বছরের খেলোয়াড়ি জীবনে তিনি সর্বমোট ১১০ ম্যাচে ৩৮টি গোল করেছিলেন। এছাড়াও তিনি ১টি বিশ্বকাপ এবং ২টি উয়েফা ইউরোপীয় চ্যাম্পিয়নশিপের শিরোপা জয়লাভ করেছিলেন।
ব্যক্তিগত জীবন
২০০৯ সালের ২৭শে মে তারিখে একটি ব্যক্তিগত অনুষ্ঠানের মাধ্যমে তোরেস ওলায়া দোমিঙ্গেস লিস্তের সাথে বিবাহ বন্ধনে আবদ্ধ হয়েছেন। তাদের উভয়ের নোরা (২০০৯ সালের ৮ই জুলাই তারিখে জন্ম) নামে একটি কন্যাসন্তান এবং লিও (২০১০ সালের ৬ই ডিসেম্বর তারিখে জন্ম) নামে একটি পুত্রসন্তান রয়েছে। তার পুত্রসন্তানের জন্মের জন্য তিনি অ্যানফিল্ডে অনুষ্ঠিত অ্যাস্টন ভিলার বিরুদ্ধে লিভারপুলের ম্যাচটিতে অংশগ্রহণ করতে পারেননি।
ঙ্গোর-এ-বাম-ছোস-ল্দান বৌদ্ধবিহার
ঙ্গোর-এ-বাম-ছোস-ল্দান বৌদ্ধবিহার মধ্য তিব্বতে অবস্থিত সা-স্ক্যা ধর্মসম্প্রদায়ের অন্যতম প্রধান একটি বৌদ্ধবিহার।
প্রথম কুড়িজন প্রধানের তালিকা
ঙ্গোর-এ-বাম-ছোস-ল্দান বৌদ্ধবিহারের প্রধান লামাদের ঙ্গোর-ছেন বলা হয়ে থাকে। নিম্নে প্রথম পঁচিশজন ঙ্গোর-ছেনের তালিকা দেওয়া হল।
পীতসাগর
পীতসাগর বলতে পূর্ব চীন সাগরের উত্তর অংশটিকে বোঝায়। এটি প্রশান্ত মহাসাগরের একটি প্রান্তিক সাগর। সাগরটি চীনের মূল ভূখণ্ড এবং কোরীয় উপদ্বীপের মাঝখানে অবস্থিত। গোবি মরুভূমির ধূলিঝড় থেকে উড়ে আসা বালুর কণাগুলি সাগরটির পানিকে হলুদ রঙে রাঙিয়ে তোলে বলে এর নাম দেওয়া হয়েছে পীত সাগর (অর্থাৎ হলুদ সাগর)।
পীত সাগরের সবচেয়ে ভেতরের দিকের উপসাগরটিকে পোহাই সাগর নামে ডাকা হয় (অতীত নাম পেচিলি বা চিলি উপসাগর)। চীনের শানতুং প্রদেশ ও এর রাজধানী চিনানের ভেতর দিয়ে প্রবাহিত পীত নদী এবং বেইজিং ও থিয়েনচিন শহরের মধ্যে দিয়ে প্রবাহিত হাই হো নদী এই উপসাগরে পড়েছে। এই নদীগুলি যে বালি ও পলিমাটি বহন করে নিয়ে আসে, সেগুলিও সাগরটির রঙ গঠনে ভূমিকা রেখেছে।
পীতসাগরের উত্তরের অংশটি কোরিয়া উপসাগর নামে পরিচিত। বিশ্বের যে চারটি সাগরকে সাধারণ রঙের নামে নামকরণ করা হয়েছে, তার মধ্যে পীতসাগর একটি। বাকি তিনটি হল কৃষ্ণ সাগর, লোহিত সাগর এবং শুভ্র সাগর।
ব্যাপ্তি
আন্তর্জাতিক জললেখবিজ্ঞান সংস্থা পীতসাগরের সীমা নির্ধারণ করে (যা এটি "হোয়াং হাই" নামেও পরিচিত):
পীতসাগর জাপান সাগর থেকে বিভক্ত হচ্ছে হেনাম উপদ্বীপের দক্ষিণ প্রান্ত থেকে জিওলানামডো থেকে চেজু দ্বীপ সীমানা দ্বারা এবং পূর্ব চীন সাগর থেকে বিভক্ত হচ্ছে জেজু দ্বীপ এর পশ্চিম প্রান্ত থেকে ছাং চিয়াং নদী মোহনা পর্যন্ত সীমানা।
জলবায়ু এবং জলবিদ্যা
এই অঞ্চলে ঠান্ডা, শুষ্ক শীত রয়েছে এবং নভেম্বরের শেষ থেকে মার্চ পর্যন্ত শক্তিশালী উত্তর দিকে মৌসুমি বায়ু প্রবাহিত হয়।
জাতীয় যুব দিবস (ভারত)
প্রতি বছর ১২ জানুয়ারি তারিখ ভারতে জাতীয় যুব দিবস পালিত হয়। এই দিনটিতে স্বামী বিবেকানন্দ জন্মগ্রহণ করেন। ১৯৮৪ সালে ভারত সরকার সিদ্ধান্ত গ্রহণ করে যে ১৯৮৫ সাল থেকে প্রতিবছর স্বামী বিবেকানন্দের জন্মদিনে জাতীয় যুব দিবস পালন করা হবে।
এ বিষয়ে ভারত সরকারের মুখপত্রে বলা হয়েছে: "'এটি অনুভূত হয় যে, স্বামীজির দর্শন এবং জীবন ও কর্মপদ্ধতি যা তিনি অনুসরণ করতেন তা ভারতীয় যুবদের জন্য অনুকরণীয়।'"
পালন
১৯৮৫ সাল থেকে প্ৰতি বছর ১২ জানুয়ারি তারিখে এই দিবস পালন করে আসা হচ্ছে। ভারতীয় যুবসমাজকে স্বামীজীর দৰ্শন ও শিক্ষা অনুপ্ৰাণিত করে আসছে। তার জ্ঞানমাৰ্গে ভারতীয় যুবক যুবতীদের অগ্রসর করতে এই দিবসের পত্তন করা হয়েছিল।
২০১৩ সালের ১২ জানুয়ারি তারিখে ভারতের পূৰ্বতন প্ৰধানমন্ত্ৰী ডঃ মনমোহন সিং চার বছর ধরে উদ্‌যাপন হওয়া স্বামী বিবেকানন্দের ১৫০তম জন্মজয়ন্তী উৎসবের উদ্বোধনী অনুষ্ঠানে ভাষণ প্ৰসংগে বলেছিলেন— "গান্ধীজী যুবসমাজে স্বামী বিবেকানন্দের বাণী ও শিক্ষাসমূহের গুরুত্বের কথা বলতেন। সাথে তিনি স্বামীজীর দৰ্শনের প্ৰচার ও প্ৰসারের মতও পোষণ করতেন। তাঁর শিক্ষাসমূহ যুবশক্তিকে সত্যের পথে অগ্ৰসর হওয়ার সঠিক দিশা প্ৰদান করে। এই নীতিতে ভারত সরকার ১২ জানুয়ারি তারিখ জাতীয় যুব দিবস হিসাবে ঘোষণা করেছিল। ভারত মাতার এই সুযোগ্য সন্তানের বাৰ্তা বিশ্ববাসীর মধ্যে ছড়িয়ে দেওয়ার কৰ্ম করা উচিত।"
কার্যক্রম
এই দিন সমগ্র ভারত জুড়ে যুব বয়সীরা তাদের আত্মিক মূল্যবোধের উম্মেষ ঘটানোর লক্ষ্যে শিক্ষা, সংস্কৃতি, কৃষ্টি সংশ্লিষ্ট বিভিন্ন ধরনের কর্মকান্ডে অংশগ্রহণ করে থাকে। শিশুদের মধ্যে বিভিন্ন খেলধূলা অনুষ্ঠিত হয়। সভা সমিতিতে বিবেকানন্দের দৰ্শন ও শিক্ষা দ্বারা যুবশক্তিকে জাগ্ৰত করার চেষ্টা করা হয়। রামকৃষ্ণ মঠসমূহে যুব সমাজের জন্য বিভিন্ন প্ৰকল্প হাতে নেওয়া হয়। সাথে এই দিন মঠে বিশেষ পূজা অৰ্চনা অনুষ্ঠিত হয়।
ভারতের বাৎসরিক যুব সমাগমের অনুষ্ঠান জাতীয় যুব উৎসব (ভারত) এই দিনটির সাথে সম্পর্কিত। এতে সাস্কৃতিক কর্মকান্ডের ও প্রতিযোগীতার আয়োজন করা হয়।
হোগলাবুনিয়া ইউনিয়ন
হোগলাবুনিয়া ইউনিয়ন বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার একটি ইউনিয়ন পরিষদ। এটি ৮২.২৩ কিমি২ (৩১.৭৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,০৩০ জন।
চেমার হোল্ডার
চেমার কিরণ হোল্ডার (Chemar Holder; জন্ম: ৩ মার্চ, ১৯৯৮) বার্বাডোসে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন। ডিসেম্বর, ২০২০ সালে ওয়েস্ট ইন্ডিজের পক্ষে আন্তর্জাতিক পর্যায়ে অভিষেক ঘটে তার।
শৈশবকাল
ওয়েস্ট ইন্ডিজের ঘরোয়া ক্রিকেটে কম্বাইন্ড ক্যাম্পাসেস ও কলেজেস দলের পক্ষে খেলছেন। জানুয়ারি, ২০১৬ সালে দলটির পক্ষে ডানহাতি ফাস্ট বোলার হিসেবে লিস্ট এ ক্রিকেটে প্রথম খেলেন। ২০১৫-১৬ মৌসুমের রিজিওন্যাল সুপার৫০ প্রতিযোগিতায় দলের প্রতিপক্ষ ছিল লিওয়ার্ড আইল্যান্ডস। ১৭ বছর বয়সে অভিষেক খেলায় ক্রিস্টোফার পাওয়েলের সাথে বোলিং উদ্বোধনে নেমে চার ওভারে ১/২০ বোলিং পরিসংখ্যান গড়েন।
প্রথম-শ্রেণীর ক্রিকেট
২০১৮ সাল থেকে চেমার হোল্ডারের প্রথম-শ্রেণীর খেলোয়াড়ী জীবন চলমান রয়েছে। ১১ জানুয়ারি, ২০১৮ তারিখে ব্রিজটাউনের অনুষ্ঠিত রিজিওন্যাল ফোর ডে কম্পিটিশনে বার্বাডোসের পক্ষে প্রথম-শ্রেণীর ক্রিকেটে অভিষেক ঘটে চেমার হোল্ডারের। ২৯ আগস্ট, ২০১৮ তারিখে একই মাঠে অনুষ্ঠিত ক্যারিবীয় প্রিমিয়ার লীগে বার্বাডোস ট্রাইডেন্টসের সদস্যরূপে টুয়েন্টি২০ ক্রিকেটে অভিষেক ঘটে তার। অক্টোবর, ২০১৯ সালে রিজিওন্যাল সুপার৫০ প্রতিযোগিতায় বার্বাডোসের পক্ষে খেলার জন্যে মনোনীত হন।
বার্বাডোসের দীর্ঘদেহী ফাস্ট বোলার চেমার হোল্ডার ২০১৯-২০ মৌসুমে বেশ সফলতা পান। ১৮.৯১ গড়ে ৩৬ উইকেট নিয়ে ঐ মৌসুম শেষ করেন। দ্বিতীয় সর্বোচ্চ উইকেট সংগ্রাহক হিসেবে বার্বাডোসের শিরোপা বিজয়ে যথেষ্ট ভূমিকা পালন করেন। জুলাই, ২০২০ সালে সেন্ট লুসিয়া জুকসের পক্ষে ক্যারিবীয় প্রিমিয়ার লীগ খেলার জন্যে মনোনীত হন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন চেমার হোল্ডার। ১১ ডিসেম্বর, ২০২০ তারিখে ওয়েলিংটনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এছাড়াও, ২০ জানুয়ারি, ২০২১ তারিখে ঢাকায় স্বাগতিক বাংলাদেশ দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
জুন, ২০২০ সালে ইংল্যান্ড গমনার্থে তাকে ওয়েস্ট ইন্ডিজের টেস্ট দলে ঠাঁই দেয়া হয়। মে, ২০২০ সালে এ টেস্ট সিরিজটি আয়োজনের কথা থাকলেও কোভিড-১৯ বৈশ্বিক মহামারীর কারণে তা জুলাই, ২০২০ সালে পিছিয়ে দেয়া হয়েছিল।
টেস্ট অভিষেক
অক্টোবর, ২০২০ সালে নিউজিল্যান্ড গমনার্থে তাকে ওয়েস্ট ইন্ডিজের টেস্ট দলের সদস্য করা হয়। ১১ ডিসেম্বর, ২০২০ তারিখে ওয়েলিংটনে অনুষ্ঠিত সিরিজের দ্বিতীয় টেস্টে স্বাগতিক নিউজিল্যান্ডের বিপক্ষে অভিষেক পর্ব সম্পন্ন হয় তার।
ডিসেম্বর, ২০২০ সালে বাংলাদেশ গমনার্থে ওয়েস্ট ইন্ডিজের ওডিআই দলে তাকে যুক্ত করা হয়। ২০ জানুয়ারি, ২০২১ তারিখে ঢাকায় অনুষ্ঠিত সিরিজের প্রথম ওডিআইয়ে স্বাগতিক বাংলাদেশের বিপক্ষে তার অভিষেক ঘটে।
জেন
জেন হল মহাযান বৌদ্ধধর্মের একটি স্কুল যা চীনে তাং রাজবংশের সময় উদ্ভূত হয়েছিল, যা চ্যান স্কুল (চ্যানজং禪宗) নামে পরিচিত এবং পরে বিভিন্ন উপ-বিদ্যালয় এবং শাখায় বিকশিত হয়। চীন থেকে, চ্যান দক্ষিণে ভিয়েতনামে ছড়িয়ে পড়ে এবং ভিয়েতনামের থিয়েন, উত্তর-পূর্বে কোরিয়া হয়ে সিওন বৌদ্ধ ধর্মে পরিণত হয় এবং পূর্বে জাপান হয়ে জাপানি জেন হয়ে ওঠে।
জেন শব্দটি মধ্য চীনা শব্দ 禪 (chán) এর জাপানি উচ্চারণ থেকে উদ্ভূত হয়েছে, 禪那 (chánnà) এর সংক্ষিপ্ত রূপ, যা সংস্কৃত শব্দ মনোযোগ (" ধ্যান ") এর একটি চীনা প্রতিবর্ণীকরণ। জেন কঠোর আত্মসংযম, ধ্যান-অভ্যাস এবং মনের প্রকৃতির পরবর্তী অন্তর্দৃষ্টি (見性, Ch. jiànxìng, Jp. kensho, "সত্যিকারের প্রকৃতি উপলব্ধি করা") এবং জিনিসের প্রকৃতি (অহংকার বা অহংকার ছাড়াই) উপর জোর দেয়), এবং দৈনন্দিন জীবনে এই অন্তর্দৃষ্টির ব্যক্তিগত অভিব্যক্তি, বিশেষ করে অন্যদের সুবিধার জন্য।   যেমন, এটি শুধুমাত্র সূত্র এবং মতবাদের জ্ঞানের উপর জোর দেয়,   এবং আধ্যাত্মিক অনুশীলন এবং একজন দক্ষ শিক্ষক  বা মাস্টারের সাথে যোগাযোগের মাধ্যমে সরাসরি বোঝার পক্ষে।
জেন শিক্ষা সর্বস্তিবাদ ধ্যান অনুশীলন এবং মহাযান চিন্তার অসংখ্য উৎস থেকে আকৃষ্ট হয়, বিশেষ করে যোগচার, তথাগতগর্ভ সূত্র, লঙ্কাবতার সূত্র, এবং হুয়ান স্কুল, বুদ্ধ-প্রকৃতি, সমগ্রতা এবং বোধিদেবসাধনার উপর জোর দিয়ে।  প্রজ্ঞাপারমিতা সাহিত্য,  মধ্যমাক চিন্তাধারার পাশাপাশি জেন অলঙ্কারশাস্ত্রের অপোফ্যাটিক এবং কখনও কখনও আইকনোক্লাস্টিক প্রকৃতির গঠনে প্রভাবশালী হয়েছে।
তদুপরি, চ্যান স্কুল তাওবাদী দর্শন দ্বারাও প্রভাবিত ছিল, বিশেষ করে নিও-দাওবাদী চিন্তাধারা।
ব্যুৎপত্তি
জেন শব্দটি মধ্য চীনা শব্দ 禪 (মধ্য চীনা : [dʑian]; : এর জাপানি উচ্চারণ (কানা : ぜん) থেকে এসেছে। Chán ), যা ঘুরেফিরে সংস্কৃত শব্দ ধ্যান (ध्याন) থেকে উদ্ভূত হয়েছে,  যা প্রায় "চিন্তা", "শোষণ" বা " ধ্যানমূলক অবস্থা " হিসাবে অনুবাদ করা যেতে পারে।
"জেন স্কুল" এর প্রকৃত চীনা শব্দটি হল 禪宗 ( : Chánzōng ), যখন "চ্যান" শুধুমাত্র ধ্যানের অনুশীলনকে বোঝায় ( : পিনয়িন : xíchán ) বা ধ্যানের অধ্যয়ন ( : পিনয়িন : chánxué ) যদিও এটি প্রায়শই Chánzong- এর সংক্ষিপ্ত রূপ হিসাবে ব্যবহৃত হয়।
"জেন" ঐতিহ্যগতভাবে একটি যথাযথ বিশেষ্য কারণ এটি সাধারণত একটি নির্দিষ্ট বৌদ্ধ সম্প্রদায়কে বর্ণনা করে। সাম্প্রতিক সময়ে, দর্শন নিয়ে আলোচনা করার সময় ছোট হাতের "জেন" ব্যবহার করা হয় এবং 2018 সালে আনুষ্ঠানিকভাবে মেরিয়াম-ওয়েবস্টার অভিধানে যোগ করা হয়।
মতবাদ
জেন শিক্ষাকে "চাঁদের দিকে আঙুল নির্দেশ করা" এর সাথে তুলনা করা যেতে পারে। জেন শিক্ষাগুলি চাঁদের দিকে নির্দেশ করে, জাগরণ, " ধর্মধাতুর নিরবচ্ছিন্ন আন্তঃপ্রবেশের উপলব্ধি"।  কিন্তু জেন-ঐতিহ্য তার শিক্ষা গ্রহণের বিরুদ্ধে সতর্ক করে, ইশারা করা আঙুল, এই অন্তর্দৃষ্টি হতে।
বৌদ্ধ মহাযানের প্রভাব
যদিও জেন-আখ্যানে বলা হয়েছে যে এটি একটি "শাস্ত্রের বাইরে বিশেষ ট্রান্সমিশন", যা "শব্দের উপর দাঁড়ায়নি", জেনের একটি সমৃদ্ধ মতবাদিক পটভূমি রয়েছে যা দৃঢ়ভাবে বৌদ্ধ ঐতিহ্যের উপর ভিত্তি করে।  এটি বোধিসত্ত্ব পথের মহাযান শিক্ষা, চীনা মধ্যমাকা (সানলুন), যোগচারা (ওয়েইশি), প্রজ্ঞাপারমিতা, লঙ্কাবতার সূত্র, এবং অন্যান্য বুদ্ধ প্রকৃতি গ্রন্থের দ্বারা সম্পূর্ণভাবে প্রভাবিত হয়েছিল।    মধ্যমাক এবং প্রজ্ঞাপারমিতার প্রভাব অ-ধারণাগত জ্ঞান (প্রজ্ঞা) এবং জেন সাহিত্যের অপোফ্যাটিক ভাষার উপর চাপের মধ্যে সনাক্ত করা যায়।
বুদ্ধ-প্রকৃতি এবং সাবটিজম
চ্যান বৌদ্ধধর্মের মতবাদের বিকাশের কেন্দ্রবিন্দু ছিল বুদ্ধ-প্রকৃতির ধারণা, এই ধারণা যে একজন বুদ্ধের জাগ্রত মন ইতিমধ্যেই প্রতিটি সংবেদনশীল সত্তার মধ্যে উপস্থিত রয়েছে (চীনা বৌদ্ধধর্মে কলম চুয়েহ, জাপানি জেনে হঙ্গাকু)।  এই বুদ্ধ-প্রকৃতিকে প্রাথমিকভাবে মনের প্রকৃতির সাথে সমতুল্য করা হয়েছিল, যখন পরবর্তীতে চ্যান-শিক্ষাগুলি যে কোনো ইতিবাচক পরিভাষাকে প্রত্যাখ্যান করে কোনো সংশোধনকে এড়িয়ে যায়।   বুদ্ধ-প্রকৃতির অবিশ্বাস্য চরিত্রের ধারণাটি এই বুদ্ধ-প্রকৃতির প্রত্যক্ষ অন্তর্দৃষ্টি এবং প্রকাশের উপর একটি বৈশিষ্ট্যগত জোর দিয়ে রূপ নেয়।   এটি ভারতীয় ধ্যান পরিভাষাগুলির একটি পুনর্ব্যাখ্যা ও সিনিফিকেশনের দিকে পরিচালিত করে এবং সাবটিজমের উপর জোর দেয়, এই ধারণা যে বৌদ্ধ শিক্ষা ও অনুশীলনগুলি বোঝা যায় এবং "হঠাৎ,"  cq "এক নজরে," প্রকাশ করে। "একসাথে উন্মোচিত" বা "একসাথে, সম্পূর্ণভাবে, একযোগে," ক্রমিকতার বিপরীতে, "পর্যায়ক্রমে বা একের পর এক উন্মোচিত।"  সাবটিজমের উপর জোর দেওয়া এই ধারণার দিকে পরিচালিত করে যে "আলোকিতকরণ একটি একক রূপান্তরে ঘটে যা সম্পূর্ণ এবং তাত্ক্ষণিক উভয়ই হয়"  (চ. শিহ-চুয়েহ)।
যদিও শেনহুই দ্বারা সমবর্তিত দলকে দায়ী করা ক্রমিকতাবাদের বৈশিষ্ট্যটি একটি অলঙ্কৃত যন্ত্র ছিল, এটি সাবটিজমের চ্যান-ঐতিহ্যে একটি ধারণাগত আধিপত্যের দিকে পরিচালিত করেছিল, যেখানে ক্রমবাদের যে কোনও অভিযোগ এড়ানো উচিত ছিল।  এই "অলঙ্কারপূর্ণ বিশুদ্ধতা" ধ্যানের প্রকৃত অনুশীলনের সাথে ধারণাগতভাবে সমন্বয় করা কঠিন ছিল,   এবং প্রকৃত ধ্যান অনুশীলনের বর্ণনার জন্য জেন গ্রন্থে সামান্য স্থান রেখেছিল, দৃশ্যত কোনো প্রকারের প্রত্যাখ্যান। অনুশীলন করা. পরিবর্তে, এই পাঠ্যগুলি সরাসরি এই জাগ্রত প্রকৃতির দিকে ইঙ্গিত করে এবং প্রকাশ করে, এনকাউন্টার কথোপকথন এবং কোয়ান্সের প্যারাডক্সিকলি প্রকৃতির পথ দেয়।
Caodong/Sōtō/Tào Động
Sōtō হল চাইনিজ কাওডং স্কুলের জাপানি লাইন, যেটি তাং রাজবংশের সময় ডংশান লিয়াংজি দ্বারা প্রতিষ্ঠিত হয়েছিল। Gentō Sokuchū (প্রায় 1800) সাল থেকে সোতো-স্কুল কোআন-এর উপর জোর দিয়েছে এবং পরিবর্তে শিকান্তজাকে জোর দিয়েছে। ডোজেন, জাপানে সোটোর প্রতিষ্ঠাতা, জোর দিয়েছিলেন যে অনুশীলন এবং জাগরণকে আলাদা করা যায় না। শিকান্তজা অনুশীলনের মাধ্যমে ইতিমধ্যেই প্রাপ্তি ও বুদ্ধত্ব প্রকাশ করা হচ্ছে।  ডোজেন, জাজেন বা শিকান্তজা হল বৌদ্ধ চর্চার সারমর্ম।  ধীরে ধীরে চাষাবাদও ডংশান লিয়াংজি দ্বারা স্বীকৃত ছিল।
ভিয়েতনামেও একটি বংশ বিদ্যমান, যা 17 শতকের চ্যান মাস্টার থং গিয়াক ডাও নাম দ্বারা প্রতিষ্ঠিত। ভিয়েতনামি ভাষায়, স্কুলটি "Tào Động" নামে পরিচিত।
লিনজি/রিনজাই
রিনজাই স্কুল হল চীনা লিনজি স্কুলের জাপানি বংশ, যেটি তাং রাজবংশের সময় লিনজি ইক্সুয়ান দ্বারা প্রতিষ্ঠিত হয়েছিল। রিনজাই স্কুল কেনশোর উপর জোর দেয়, একজনের প্রকৃত প্রকৃতির অন্তর্দৃষ্টি। এটি তথাকথিত পোস্ট-সাটোরি অনুশীলন দ্বারা অনুসরণ করা হয়, বুদ্ধত্ব অর্জনের জন্য আরও অনুশীলন।
অন্যান্য জেন-শিক্ষকরাও ধীরে ধীরে চাষের পর আকস্মিক অন্তর্দৃষ্টি প্রকাশ করেছেন। জিনুল, একজন 12 শতকের কোরিয়ান সিওন মাস্টার, জংমিকে অনুসরণ করেছিলেন, এবং আরও জোর দিয়েছিলেন যে আমাদের প্রকৃত প্রকৃতির অন্তর্দৃষ্টি আকস্মিক, তবে অন্তর্দৃষ্টিকে পরিপক্ক করতে এবং পূর্ণ বৌদ্ধত্ব অর্জনের জন্য অনুশীলনের মাধ্যমে অনুসরণ করতে হবে। এটি সমসাময়িক সানবো কিওদানের দৃষ্টিকোণও, যার মতে কেনশো পূর্ণ জ্ঞানের পথের শুরুতে।
এই প্রাথমিক অন্তর্দৃষ্টি অর্জন করতে এবং এটিকে গভীর করতে, জাজেন এবং কান-অধ্যয়ন অপরিহার্য বলে মনে করা হয়। প্রাথমিক অন্তর্দৃষ্টির এই ট্র্যাজেক্টোরিটি ধীরে ধীরে গভীর এবং পরিপক্ক হওয়ার পরে লিনজি তার থ্রি মিস্ট্রিয়াস গেটস এবং হাকুইন একাকুর জানার চারটি উপায়ে প্রকাশ করেছেন। পাথের ধাপের বর্ণনার আরেকটি উদাহরণ হল দশটি ষাঁড়, যা পথের ধাপের বিস্তারিত বর্ণনা করে।
পিবিআর ৩২২
থাম্ব|নীল রঙে নির্দেশিত রেস্ট্রিকশন সাইটগুলোসহ পিবিআর ৩২২ ভেক্টরের একটি পরিকল্পনামূলক উপস্থাপনা। পিবিআর ৩২২ একটি প্ল্যাসমিড এবং এটি সর্বপ্রথম ব্যবহৃত ই. কোলি ক্লোনিং ভেক্টরগুলির মধ্যে একটি । ক্যালিফোর্নিয়া বিশ্ববিদ্যালয়, সান ফ্রান্সিসকোতে হারবার্ট বয়ার পরীক্ষাগারে ১৯৭৭ সালে নির্মিত, এটি পোস্টডক্টোরাল গবেষক ফ্রান্সিসকো বলিভার জাপাটার এবং রেমন্ড এল. রদ্রিগেজের নামে নামকরণ করা হয়েছে। '' পি'-টির অর্থ দাঁড়ায় "প্ল্যাসমিড," এবং 'বিআর' এর অর্থ যথাক্রমে "বলিভার" এবং "রদ্রিগেজ"।
পিবিআর ৩২২ এর দৈর্ঘ্য ৪৩৬১ বেস জোড়া  এবং দুই এন্টিবায়োটিক প্রতিরোধের জিন আছে - জিন বিলএ এনকোডিং এম্পিসিলিন প্রতিরোধের (অ্যাম্প আর) প্রোটিন, এবং জিন টেট আর এনকোডিং টেট্রাসাইক্লিন সহ্য করার ক্ষমতা (টেট আর) প্রোটিন। এটিতে পিএমবি ১-র প্রতিরূপের উৎস এবং রোপ জিন রয়েছে যা প্লাজমিড অনুলিপি সংখ্যার একটি প্রতিরোধককে এনকোড করে। চল্লিশেরও বেশি বিধিনিষেধের এনজাইমগুলির জন্য প্লাজমিডে অনন্য বিধিনিষেধের সাইট রয়েছে । এই চল্লিশটি সাইটের মধ্যে এগারটি টেট আর জিনের মধ্যে রয়েছে। টেট আর জিনের প্রবর্তকের মধ্যে সীমাবদ্ধ এনজাইমগুলি হিন্দ-III এবং ক্লে-I জন্য দুটি সাইট রয়েছে। অ্যাম্প আর জিনের অভ্যন্তরে ছয়টি মূল নিষেধাজ্ঞার সাইট রয়েছে ।
বৃত্তাকার  ক্রমটি এমনভাবে সংখ্যায়িত করা হয়েছে যে 0 টি অনন্য ইকোআরআই সাইটের মাঝখানে এবং টেট আর জিনের মাধ্যমে গণনা বৃদ্ধি পায়। আম্প আর জিনটি পেনিসিলিন বিটা-ল্যাকটামেস । প্রোমোটার  পি১ এবং P3 বিটা-ল্যাকটামেজ জিনের জন্য। P3 প্রাকৃতিক প্রোমোটার এবং পিবিআর ৩২২ তৈরি করতে দুটি ভিন্ন ডিএনএ টুকরার লাইগেশন  দ্বারা P1 কৃত্রিমভাবে  তৈরি করা হয়  । পি 2 P1 এর মত  একই অঞ্চলে রয়েছে , তবে এটি বিপরীত স্ট্র্যান্ডে রয়েছে এবং টেট্রাসাইক্লিন প্রতিরোধ জিনের দিকে প্রতিলিপি শুরু করে।
পটভূমি
প্রাথমিক ক্লোনিং পরীক্ষাগুলি প্রাকৃতিক প্লাজমিড যেমন ColE1 এবং pSC101 ব্যবহার করে পরিচালিত হতে পারে। এই প্লাজমিডগুলির প্রতিটিটির এর সুবিধা এবং অসুবিধা থাকতে পারে। উদাহরণস্বরূপ, ColE1 প্লাসমিড এবং তার ডেরাইভেটিভসদের উচ্চতর কপি সংখ্যা সুবিধা আছে এবংপ্লাসমিড উচ্চ ফলন উৎপাদন করতে জন্য  chloramphenicol প্লাসমিড অনুমতি এর বিকাস, তবে ইমিউনিটি প্রদর্শণের জন্য  colicin ই 1 প্রযুক্তিগতভাবে  সহজ নয়। প্লাজমিড পিএসসি ১০১, সালমোনেলা পানামার প্রাকৃতিক প্লাজমিড, টেট্রাসাইক্লিন প্রতিরোধকে সম্মানিত করে যা অ্যান্টিবায়োটিক নির্বাচনের মাধ্যমে সহজ স্ক্রিনিংয়ের প্রক্রিয়াটিকে অনুমতি দেয় তবে এটি একটি কম কপি নম্বর প্লাজমিড যা প্লাজমিডের উচ্চ ফলন দেয় না। আর একটি প্লাজমিড, আরএসএফ ২১২৪, যা কোলই ১ এর একটি ডেরাইভেটিভ, এম্পিসিলিন প্রতিরোধের প্রস্তাব দেয় তবে এটি আরও বড়।
ক্লোনিংয়ের উদ্দেশ্যে আদর্শ হতে পারে এমন একটি তৈরি করার জন্য অন্যান্য অনেক প্লাজমিডগুলি কৃত্রিমভাবে তৈরি করা হয়েছিল এবং পিবিআর ৩২২ অনেকের কাছে সর্বাধিক বহুমুখী ছিল এবং তাই এটি সবচেয়ে জনপ্রিয়ভাবে ব্যবহৃত হয়েছিল। এটিতে দুটি অ্যান্টিবায়োটিক প্রতিরোধের জিন রয়েছে, বাছাইযোগ্য চিহ্নিতকারী হিসাবে এবং বেশ কয়েকটি সুবিধাজনক অনন্য বাধা সাইট রয়েছে যা এটিকে ক্লোনিং ভেক্টর হিসাবে উপযুক্ত করেছে। প্লাসমিডটি জিনগত উপাদানের ৩টি প্রধান উৎস থেকে নির্মাণ করা হয়েছিল  pSC101এর টেট্রাসাইক্লিন  প্রতিরোধের জিন, আরএসএফ ২১২৪ এর এম্পিসিলিন প্রতিরোধের জিনের, এবং রেপ্লিকেশন উপাদান pMB1, ColE1 প্লাসমিড  এর একটি ঘনিষ্ঠ আত্মীয়।
পিবিআর ৩২২ এর উপর ভিত্তি করে প্রচুর পরিমাণে অন্যান্য প্লাজমিডগুলি তখন থেকে বিভিন্ন উদ্দেশ্যে নির্মিত হয়েছে। উদাহরণস্বরূপ প্লাজমিডগুলির পিইউসি সিরিজ অন্তর্ভুক্ত। এক্সট্রা ক্রোমোসোমাল প্রোটিন এক্সপ্রেশন এবং শাটল ভেক্টরগুলির জন্য বেশিরভাগ এক্সপ্রেশন ভেক্টরগুলি পিবিআর৩২২ মূলটির প্রতিরূপ ধারণ করে এবং ক্রোমোজোম থেকে ডিএনএ-এ র টার্গেট ইন্টিগ্রেশন এবং এক্সাইজেশন জন্য ইন্ট্রাস্পেসি শাটল বা বাইনারি ভেক্টর এবং ভেক্টর নির্মাণে পিবিআর ৩২২ এর টুকরোগুলো  খুব জনপ্রিয়।
ডিএনএ ক্রম
পিবিআর ৩২২ এর ক্রমটি হলো
ফ্লেরোভিয়াম
থাম্ব|ফ্লেরোভিয়াম ফ্লেরোভিয়াম Flerovium একটি ভারী কৃত্তিম মৌল। এর প্রতীক হল Fl এবং পারমাণবিক সংখ্যা হল ১১৪। এটি একটি তেজস্ক্রিয় মৌল। এর নামকরণ হয় ফ্লেরভ ল্যাবরেটরি এর নাম অনুসারে যা রাশিয়ায় দাবনায় অবস্থিত। যেখানে এই মৌলটি ১৯৯৮ সালে আবিষ্কৃত হয়। ল্যাবরেটরিটির নাম নেয়া হয় পদার্থবিজ্ঞানী জর্জ ফ্লাইরোভ(Флёров এর নামে। মৌলটির নাম আন্তর্জাতিক বিশুদ্ধ ও ফলিত রসায়ন সংস্থা দ্বারা ২০১২ সালে গৃহীত হয়।
পাত্তানি রাজ্য
পাত্তানি রাজ্য ঐতিহাসিক পটানি অঞ্চলে পাত্তানি (পটানি) সালতানাত নামে একটি মালয় সালতানাত ছিল। এটি বর্তমানে আধুনিক পটানি, ইলাও নারাওয়াই থাই প্রদেশ এবং উত্তর মালয়েশিয়ার কিছু অংশ পড়েছে।
প্রাথমিক ইতিহাস
চীনা ভ্রমনকারীদের বিবরন থেকে জানা যায়, এই অঞ্চলে ২য় শতাব্দিতে লংকাসুকা নামে একটি হিন্দু বৌদ্ধ রাজ্য ছিল। এর মধ্যে চীনা তীর্থ যাত্রী আই চিং এর বর্ণনা উল্লেখযোগ্য। রাজ্যটির ব্যবসা বাণিজ্য চীন, ভারত থেকে শুরু করে থাইল্যান্ড উপসাগর পর্যন্ত বিস্তৃত ছিল। একাদশ শতাব্দী চোলা অভিযানের কারণে রাজনৈতিক বিশৃঙ্খলা শুরু হয়  হলে এটি ব্যবসায়িক গুরুত্ব হারাতে শুরু করে। বর্তমানে সমুদ্র থেকে ১৫ কি.মি. দূরে লংকাসুকা রাজ্যের ধ্বংসাবশেষ পাওয়া যায়। পটানি ধীরে ধীরে শ্রী বিজয়া সাম্রাজ্যের অংশ হয়ে পড়ে। শ্রী বিজয়া সাম্রাজ্যে দক্ষিণ চীন সাগর থেকে মালাক্কা প্রণালী পর্যন্ত ব্যবসা বাণিজ্য নিয়ন্ত্রণ করত। ধারণা করা হয়, প্রাচীন মেবার রাজ্যের উপর মালয় সংস্কৃতির প্রভাব ছিল। ১৫ তম শতাব্দির শুরুতে পটানি অঞ্চলে ইসলামের বিস্তার শুরু হয়। লোক কাহীনি থেকে জানা যায়, এর অগ্রদূত ছিলেন সুলতান ইসমাইল শাহ। মালয় ভাষায় পটানি শব্দের অর্থ সৈকত। ধারণা করা হয়,  এটি চীনাদের কাছে প্যান প্যান নামে পরিচিত ছিল। আরেকটি তত্ব থেকে জানা যায়, পাত্তানি রাজ্য ১৪ শ তম শতাব্দিতে প্রতিষ্টিত হয়েছিল। লোক কাহীনি অনুযায়ী, পাক টানি (টানির পিতা) নামক জেলেকে রাজা সমুদ্র তীরে পাঠায় বসবাসের জায়গা খোজার জন্য। সে প্রথম যাত্রায় সফল হয় এবং পরবর্তীতে বহু লোক তাকে অনুসরণ করে। এই থেকে তার নাম অনুসারে জায়গাটির নাম হয় পাত্তানি পটানি। ১৫৮৪ সাল পর্যন্ত চার রাণীর রাজত্বকালকে পাত্তানি রাজ্যের স্বর্নযুগ বলা হয়। তারা ছিলেন রাতু (সবুজ রানী), রাতু বীরু (নীল রানী), রাতু উংগু (রক্তবর্ণ রানী) এবং রাতু কুনিন (হলুদ রাণী), এই সময়ে সামরিক শক্তি এতটাই বৃদ্ধি পেয়েছিল যে এরা চারবার সিয়ামিজ অভিযান প্রতিহত করে।
সুখুথাই
১৪শ শতাব্দীতে রাজা রামঘেয়াং পটানি রাজ্যকে একটি করদ রাজ্যে পরিনত করেন।
আয়ুথায়া
থাই আয়ুথায়া রাজ্যে এটিকে ১৪শ শতাব্দীতে জয় করে এবং কেন্দ্রীয় শক্তির অধীনে নিয়ে আসে। এই সময় শেখ সাইফুদ্দিন নামক এক ব্যক্তি সমুদ্র উপকূলবর্তী স্থানে বসবাস করতেন। তিনি রাজাকে দূরারোগ্য ব্যাধি থেকে মুক্ত করলে, রাজা ইসলাম ধর্ম গ্রহণ করেন এবং সুলতান ইসমাইল শাহ নাম ধারণ করেন। খন্ড খন্ড বিরবন থেকে জানা যায়, স্থানীয় লোকজন পূর্ব থেকেই ইসলাম ধর্ম গ্রহণ করতে শুরু করেছিল। ইবনে বতুতা ও পর্তুগীজদের বিবরন থেকে জানা যায়, মালাক্কার পূর্বেই পটানিতে ইসলামের প্রসার ঘটে ছিল।
প্রথম সিয়ামিজ বার্মিজ যুদ্ধ
১৬ শ শতাব্দীতে বার্মার উত্থান ঘটে, বার্মিজ রাজা চিরাং মাই লাওসের সাথে জোট করে আয়ুথায়ার বিরুদ্ধে যুদ্ধ শুরু করে। এতে, আয়ুথায়া সা¤্রাজ্যেও শক্তি কমতে শুরু করে এবং পটানি রাজ্য কার্যত স্বাধীন হয়ে পড়ে।
থাইদের পুনরুত্থান
১৬৮৮ সালে আয়ুথায়া রাজ্য অভিযান শুরু করলে পাঁচ দশক পর্যন্ত অস্থিরতা চলতে থাকে, স্থানীয় লোকজন তখন অসহায় হয়ে পড়ে। বেশিরভাগ বিদেশি ব্যবসায়ীরা পটানি ত্যাগ করতে শুরু করে। ব্যাংককের অধীনে পাত্তানি ১৭৮৫ সালে সিয়ামে চক্রী বংশ ক্ষমতা দখল করে। প্রিন্স শুরীর নেতৃত্বে সিয়ামিজরা অভিযান শুরু করলে পটানিরা সহজেই পরাজিত হয়। ১৮০০ সালে রাজা দ্বিতীয় রামা পটানি রাজ্যকে সাতটি রাজ্যে বিভক্ত করেন। বার্নি চুক্তির মাধ্যমে ব্রিটেন সিয়ামকে এই অঞ্চলের উপর পূর্ন অধিকার দান করে।
বাণিজ্যিক আড়তদার
১৪০৬-১৪৩৩ খ্রিষ্টাব্দের মধে্য চীনা ব্যবসায়ীরা পটানি অঞ্চলকে একটি আঞ্চলিক বাণিজ্য কেন্দ্রে পরিনত করতে প্রধান ভূমিকা পালন করেছিলেন। ১৫১৬ খ্রিষ্টাব্দে পর্তুগিজ, ১৫২৯ সালে জাপানীজ, ১৬০২ সালে ডাচ, ১৬১২ সালে ইংরেজ এবং পরবর্তীতে মালয়েশিয়ান ও সিয়ামীয় ব্যবসায়ীরাও এ অঞ্চলে ব্যবসা শুরু করে। ১৬১২ সালে, ডাচরা  পটানি উপকূলে  ইস্ট ইন্ডিয়া কোম্পানির প্রধান ফ্যাক্টর জন জেরডাইনকে হত্যা কের। চীনা বাজারে প্রবেশের উপায় হিসাবে ইউরোপীয় ব্যবসায়ীরা পটানিকে দেখেছিলেন। ১৬২০ সালের পর, ডাচ ও ইংরেজ উভয়ই তাদের গুদাম বন্ধ করে েদয়, কিন্তু ১৭ শতকের বেশির ভাগ সময়ই চীনা, জাপানি ও পর্তুগিজদের বাণিজ্য অব্যাহত ছিল।
গিলবার্ট পার্কহাউজ
উইলিয়াম গিলবার্ট অ্যান্থনী পার্কহাউজ (জন্ম: ১২ অক্টোবর, ১৯২৫ - মৃত্যু: ১০ আগস্ট, ২০০০) গ্ল্যামারগনের সোয়ানসী এলাকায় জন্মগ্রহণকারী ওয়েলসীয় বংশোদ্ভূত ইংরেজ আন্তর্জাতিক ক্রিকেটার ও রাগবি ইউনিয়ন খেলোয়াড় ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫০ থেকে ১৯৫৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিংয়ে পারদর্শী ছিলেন গিলবার্ট পার্কহাউজ।
প্রথম-শ্রেণীর ক্রিকেট
১৯৪৮ সাল থেকে ১৯৬৪ সাল পর্যন্ত গিলবার্ট পার্কহাউজের প্রথম-শ্রেণীর খেলোয়াড়ী জীবন চলমান ছিল। গিলবার্ট পার্কহাউজ ডানহাতি ব্যাটসম্যান ছিলেন। খেলোয়াড়ী জীবনের অধিকাংশ সময়ই গ্ল্যামারগনের পক্ষে উদ্বোধনী ব্যাটসম্যান হিসেবে খেলতেন। এছাড়াও, সোয়ানসীর পক্ষে রাগবি ইউনিয়ন খেলতেন তিনি।
ওয়ালসের সোয়ানসী এলাকায় জন্মগ্রহণকারী গিলবার্ট পার্কহাউজ গ্লুচেস্টারশায়ারের স্টোনহাউজে ওয়াইক্লিফ কলেজে পড়াশুনো করেছিলেন। যুদ্ধকালীন গ্ল্যামারগনের পক্ষে প্রথম-শ্রেণীবিহীন খেলায় অংশ নেন। এছাড়াও ১৯৪৫ সালে আনুষ্ঠানিক খেলায় অংশ নিয়েছিলেন। ১৯৪৬ সালে উইজডেনে বলা হয় যে, তিনি সহজাত ভঙ্গীমায় গৌরবোজ্জ্বল অধিকারী খেলোয়াড়।
১৯৪৮ সালে মৌসুম-পূর্ব প্রীতিখেলার মাধ্যমে প্রথম-শ্রেণীর ক্রিকেটে অভিষেক পর্ব সম্পন্ন হয় তার। তিন নম্বরে অবস্থানে ব্যাটিংয়ে নামেন ও পুরো মৌসুমেই এ অবস্থানে ব্যাটিং করেন। এ পর্যায়ে তার দল গ্ল্যামারগন প্রথমবারের মতো কাউন্টি চ্যাম্পিয়নশীপের শিরোপা জয় করেছিল। চ্যাম্পিয়নশীপের প্রথম খেলায় এসেক্সের বিপক্ষে ৪৬ ও ৫৯ রান তুলেন। মৌসুমের মাঝামাঝি সময়ে নিজস্ব প্রথম সেঞ্চুরির সন্ধান পান। সোয়ানসীতে সাসেক্সের বিপক্ষে ১১৭ রান করেন। এক সপ্তাহ বাদে হালে অনুষ্ঠিত খেলায় ইয়র্কশায়ারের বিপক্ষে করেন ১০৩ রান। আগস্ট মাসে কিছুটা ছন্দহীনতার কবলে পড়লেও সামগ্রিকভাবে প্রথম মৌসুমে ২৫.০৭ গড়ে ১২০৪ রান তুলেন। এর স্বীকৃতিস্বরূপ কাউন্টি ক্যাপ লাভ করেন তিনি।
১৯৪৯ সালে গ্ল্যামারগন দল তাদের কাউন্টি চ্যাম্পিয়নশীপের শিরোপা অক্ষুণ্ণ রাখতে পারেনি। তবে, পার্কহাউজ তার পরিসংখ্যানের উত্তরণ ঘটাতে সচেষ্ট হন। ৩৩.১৩ গড়ে ১৪৯১ রান তুলেন তিনি। এ মৌসুমে দুইবার ব্যক্তিগত সর্বোচ্চ রান করেন। মৌসুমের প্রথম খেলায় হ্যাম্পশায়ারের বিপক্ষে ১২৬ ও জুলাইয়ের শুরুতে ট্রেন্ট ব্রিজে নটিংহ্যামশায়ারের বিপক্ষে ১৪৫ রান তুলেন।
স্বর্ণালী অধ্যায়
১৯৫১ সালে গ্ল্যামারগনের পক্ষে কাউন্টি খেলায় ফিরে আসেন। উদ্বোধনী ব্যাটসম্যান হিসেবে ক্লিফ্টের প্রত্যাবর্তন ঘটলে তিনি পূর্বেকার তিন অবস্থানে খেলার সুযোগ পান। ১৯৫০ সালের ন্যায় এবারও মাঝারিমানের খেলা উপহার দেন। মাত্র দুই সেঞ্চুরি সহযোগে ২৭.৮৬ গড়ে ১২৮২ রান তুলেন। উইজডেনে মন্তব্য করা হয় যে, তিনি নিরাশ করেছেন। বিশেষ করে স্পিন বোলিংয়ের বিপক্ষে আত্মবিশ্বাসের অভাব ও এমরিজ ডেভিসের সাথে উদ্বোধনী জুটিতে না খেলায় এর প্রধান কারণ ছিল।
১৯৫১ সাল থেকে পরবর্তী আট মৌসুম একই ধরনের খেলা উপহার দেন গিলবার্ট পার্কহাউজ। ১৯৫১ থেকে ১৯৫৮ সালের মধ্যে প্রত্যেক মৌসুমেই সহস্র রানের মাইলফলক স্পর্শ করেন। প্রত্যেক মৌসুমেই দুইয়ের অধিক সেঞ্চুরি করেন। ব্যতিক্রম হিসেব ১৯৫২ ও ১৯৫৮ সালে কোন সেঞ্চুরির সন্ধান পাননি। ঐ মৌসুমগুলোর অধিকাংশ সময়ে ৩০-এর গড়ে রান পেয়েছিলেন। ১৯৫৭ সালে স্বর্ণালী মৌসুম অতিবাহিত করেন। ৩৫.৬৯ গড়ে ১৬৪২ রান তুলেন। ১৯৫৮ সালে নিকৃষ্ট সময় পাড় করেন। ২৪.৪৭ গড়ে ১১২৬ রান তুলেন। ১৯৫৩ সাল থেকে ইনিংস উদ্বোধনে ফেরৎ যান। শুরুতে এমরিজ ডেভিস, তারপর ক্লিফ্ট কিংবা অধিনায়ক উইল্ফ উলার ও অবশেষে বার্নার্ড হেজেসের সাথে নিয়মিতভাবে ব্যাটিং উদ্বোধন করতেন। ১৯৫৪ সালে নিজস্ব সর্বোচ্চ রানকে আরও বৃদ্ধি করেন। লর্ডসে মিডলসেক্সের বিপক্ষে ১৮২ রান করেন। দুই বছর পর ১৯৫৬ সালে ব্যক্তিগত সংগ্রহকে আরও স্ফীত করেন। সোয়ানসীতে কেন্টের বিপক্ষে ২০১ রান সংগ্রহ করেন তিনি।
আন্তর্জাতিক ক্রিকেট
১৯৫০ সালে গিলবার্ট পার্কহাউজের গুণবন্ধনায় মেতে উঠে উইজডেন কর্তৃপক্ষে। তাদের ভাষায় তিনি প্রায় দুর্দান্তগতিতে অগ্রসর হয়েছেন। এক মৌসুমে গ্ল্যামারগনের সর্বোচ্চ সেঞ্চুরির রেকর্ড ভেঙে নিজের করে নিয়েছেন। দ্রুততম সময়ে সহস্রাধিক রান স্পর্শ করেন। নিয়মিত ব্যাটিং উদ্বোধক ফিল ক্লিফ্টের অনুপস্থিতিতে গ্ল্যামারগন কর্তৃপক্ষকে নতুনভাবে ব্যাটিংয়ের অবস্থানে সাজাতে হয়। ফলশ্রুতিতে জুনের শুরুতে পার্কহাউজকে এমরিজ ডেভিসের সাথে ব্যাটিং উদ্বোধনে নামানো হয়। পরবর্তী প্রথম-শ্রেণীর খেলায় কম্বাইন্ড সার্ভিসেসের বিপক্ষে ১২৭ রান তুলেন। এ ইনিংসটি ধারাবাহিকভাবে তৃতীয় শতক ছিল। এর মাত্র ১০ দিন পর সারের বিপক্ষে ১৬১ রান করেন। এরফলে, পূর্বতন সেরা সংগ্রহকে ছাপিয়ে যান তিনি।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৫০ সালে ওয়েস্ট ইন্ডিজ দলের বিপক্ষে খেলার জন্যে ইংল্যান্ড দলে রাখা হয়। লর্ডসে সিরিজের দ্বিতীয় টেস্টে অংশগ্রহণ করেন। ডেনিস কম্পটনের আঘাতপ্রাপ্তি এবং রেগ সিম্পসন ও ট্রেভর বেইলিকে দলের বাইরে রাখার কারণেই মূলতঃ তিনি এ সুযোগ পেয়েছিলেন। পার্কহাউজ পাঁচ নম্বরে ব্যাটিংয়ে নামেন। প্রথম ইনিংসে সনি রামাদিন ও আল্ফ ভ্যালেন্টাইনের স্পিন বোলিং মোকাবেলা করে ৩০ বলে শূন্য রানে বিদেয় নেন। দ্বিতীয় ইনিংসে বেশ ভালো খেলেন। সিরিল ওয়াশব্রুকের সাথে চতুর্থ উইকেটে ৭৮ রান তুলেন। ৪৮ রান করে আউট হন ও দলে ওয়াশব্রুকের পর দ্বিতীয় সর্বোচ্চ রান সংগ্রহকারী হন। উইজডেনে তার ইনিংসের ভূয়সী প্রশংসা করা হয়। পার্কহাউজ তার প্রথম টেস্টের মাধ্যমে সুন্দর ইনিংস খেলে সতর্কবার্তা পাঠান। খুব সুন্দর ইনিংস খেলেছেন তিনি। সাহসী, আত্মবিশ্বাসী ও স্ট্রোকের বৈচিত্র্যতা ছিল। চতুর্থ দিনের শেষ ওভারে ফুল টসের বলটি সোজাভাবে না মেরে সিলি মিড অফ এলাকা দিয়ে মারতে গিয়ে আউট হন। যখন ওয়াশব্রুকের কল্যাণে খেলাকে রক্ষা করার ভাবনা বৃদ্ধি পেতে থাকে, ঠিক তখনই এ ভুলটি হয়ে যায়। ইংল্যান্ডের মাটিতে প্রথম ওভারেই ইংল্যান্ডের বিপক্ষে ওয়েস্ট ইন্ডিজ তাদের প্রথম জয় তুলে নেয়।
গ্ল্যামারগনে ফিরে এক মাসের মধ্যে দ্বিতীয় ইনিংসে ব্যক্তিগত সেরা রানের রেকর্ডের সাথে নিজেকে যুক্ত করেন। লেনলি’র স্ট্রাডি পার্কে গ্লুচেস্টারশায়ারের বিপক্ষে দ্বিতীয় ইনিংসে ১৬১ রান তুলেছিলেন। এর পরের খেলাতেই আরেকটি সেরা ইনিংস খেলেন। কিডারমিনস্টারে অনুষ্ঠিত বৃষ্টিবিঘ্নিত খেলায় ওরচেস্টারশায়ারের বিপক্ষে ১৬২ রান সংগ্রহ করেন।
ট্রেন্ট ব্রিজের তৃতীয় টেস্টেও পার্কহাউজ তার পূর্ববর্তী খেলার ধারা অব্যাহত রাখেন। প্রথম ইনিংসে ফলো-অনের কবলে পড়ে তার দল। তবে, দ্বিতীয় ইনিংসে বেশ ভালো খেলে। তিন নম্বরে ব্যাটিংয়ে নামেন তিনি। প্রথম ইনিংসে ইংল্যান্ডের সংগ্রহ ২৫/৪ হয়। তিনি ১৩ রান তুলেন। ২২৩ রানে গুটিয়ে যায় ইংল্যান্ডের ইনিংস। এর প্রত্যুত্তরে ওয়েস্ট ইন্ডিজ ৫৫৮ রান তুলে। দ্বিতীয় ইনিংসে সিম্পসন ও ওয়াশব্রুক ইংল্যান্ডের ব্যাটিং উদ্বোধন করতে নেমে ২১২ রান তুলে। তবে পনেরো মিনিটের মধ্যেই উভয়ে প্যাভিলিয়নে ফিরে আসেন। উইজডেনের প্রতিবেদনে উল্লেখ করা হয় যে, এরপর শুধু সময়ের অপেক্ষা মাত্র। জন ডিউজ ও পার্কহাউজ প্রথম জুটির চেয়েও ভালো খেলেন। এক পর্যায়ে দলের সংগ্রহ ৩২৬/২ হয়। তখন ইংল্যান্ড মাত্র নয় রান পিছিয়ে ছিল। কিন্তু, তারপর পার্কহাউজ ৬৯ রানে ফিরে যান। অপর দুই ব্যাটসম্যান দ্রুত বিদেয় নিলে ঐ খেলায় তার দল ১০ উইকেটে পরাজয়বরণ করে।
পরদিন লর্ডসে ইংল্যান্ড দলের ১১ জন খেলোয়াড়ের মধ্যে দশজন বার্ষিকাকারে জেন্টলম্যান বনাম প্লেয়ার্সের মধ্যকার খেলায় অংশ নেন। প্রায়শই এর মাধ্যমে টেস্ট দলে খেলোয়াড়ের অন্তর্ভূক্তি করা হতো। দ্বিতীয় ইনিংসে ৮১ রান তুলে প্রায় একাই প্লেয়ার্স দলকে জয়লাভ করান। তবে, ওভালে সিরিজের চতুর্থ টেস্টের জন্য দলে নাম ঘোষণা করা হয়লে পার্কহাউজকে রাখলেও উইজডেনে তার মারাত্মক ঠাণ্ডার কবলে পড়ার কথা উল্লেখ করা হয়। কাউন্টি ক্রিকেটে ১০ দিন খেলতে পারেননি। ১৯৫০ সালে সবগুলো ক্রিকেট খেলায় অংশ নিয়ে ৪৫.৩৮ গড়ে ১৯৯৭ রান তুলেন।
অস্ট্রেলিয়া গমন
১৯৫০-৫১ মৌসুমে অ্যাশেজ সিরিজ খেলার জন্যে ফ্রেডি ব্রাউনের নেতৃত্বাধীন দলের সদস্যরূপে অস্ট্রেলিয়া ও নিউজিল্যান্ড গমন করেন। এ সফরে তিনি তেমন সফলতার স্বাক্ষর রাখতে পারেননি। উইজডেনে মন্তব্য করা হয় যে, অফ-সাইডে কিছুটা পরিচ্ছন্ন খেলা উপহার দিলেও ফাস্ট বোলারদের বিপক্ষে স্বাচ্ছন্দ্যবোধ করেননি ও শর্ট বাউন্সারেও ব্যতিব্যস্ত থাকেন। তার এ ধরনের রক্ষণশৈলী খেলায় শারীরিক অসুস্থতা ও আঘাত প্রধান বিষয় ছিল। ফলশ্রুতিতে, বেশ কয়েকটি গুরুত্বপূর্ণ খেলায় অংশগ্রহণ করা থেকে বিরত থাকেন।
প্রথম টেস্ট শুরুর পূর্বে তিনি মাত্র একটি প্রথম-শ্রেণীর ক্রিকেটে অংশগ্রহণ করেছিলেন। পরে অবশ্য তাকে খেলায় নামানো হয়নি। অস্ট্রেলীয় একাদশের বিপক্ষে চারদিনের খেলায় অংশ নিয়ে ৫৮ ও ৪৬ রান করেন। ঐ দলটিতে আর্থার মরিস, কিথ মিলার ও নীল হার্ভে’র ন্যায় উদীয়মান তারকা খেলোয়াড়ের উপস্থিতি ছিল। উইজডেনে মন্তব্য করে যে, পার্কহাউজ কার্যকর রান সংগ্রহ করলেও তিনি তার সেরা খেলা উপহার দিতে পারেননি। এ দুই ইনিংসের কল্যাণে মেলবোর্নে অ্যাশেজ সিরিজের দ্বিতীয় টেস্টের জন্যে তাকে দলে নেয়া হয়। নিম্নমূখী রানের খেলায় প্রথম ইনিংসে ইংল্যান্ডের প্রধান ব্যাটিং মেরুদণ্ড ভেঙ্গে পড়ে। তিনি নয় রান তুলেন। দ্বিতীয় ইনিংসে ছয় নম্বরে ব্যাটিংয়ে নামেন তিনি। জয়ের জন্যে মাত্র ১৭৯ রানের লক্ষ্যমাত্রায় নেমে ২৯ রান বাকী থাকতেই সফরকারী দলের ইনিংস থেমে যায়। তিনি ২৮ রান তুলেছিলেন। নিউ সাউথ ওয়েলসের বিপক্ষে পরের খেলায় ৯২ রান করেন। এটিই এ সফরে তার সর্বোচ্চ রানের ইনিংস ছিল। ফলশ্রুতিতে, সিডনিতে অনুষ্ঠিত তৃতীয় টেস্টে নিজের স্থান পাকাপোক্ত করেন। কিন্তু, এ টেস্টেও আবারও পরাজয়ের মুখোমুখি হয় ইংল্যান্ড দল। তিনি ২৫ ও ১৫ রান তুলেন।
ইতোমধ্যেই সিরিজ পরাজয়বরণ করলে দল নির্বাচকমণ্ডলী চতুর্থ টেস্টের জন্যে খেলোয়াড় রদবদল করেন। ডেভিড শেপার্ডকে তার স্থলাভিষিক্ত করা হয়। সীমিত সুযোগ ও অনুজ্জ্বল রানের কারণে তাকে আর সিরিজে খেলানো হয়নি। তবে, নিউজিল্যান্ডে পদার্পণ করে আঘাতের কারণে দুই টেস্ট নিয়ে গড়া সিরিজের দ্বিতীয়টিতে তাকে পুণরায় অন্তর্ভুক্ত করা হয়। নিম্নমূখী রানের খেলায় ২ ও ২০ করেন।
ভারতের মুখোমুখি
১৯৫৯ সালে পার্কহাউজের খেলায় বেশ পরিবর্তন লক্ষ্য করা যায়। তার ব্যাটিংয়ের ধরন ও দ্রুতগতিতে রান সংগ্রহ করার প্রবণতা এবং হেজেসের সাথে কাউন্টি খেলায় উদ্বোধনী জুটিতে শক্তভাবে ভিত গড়া প্রধান বিষয় হয়ে দাঁড়ায়। উইজডেনে উল্লেখ করা হয় যে, ১৯৫৮ সালের কাউন্টি চ্যাম্পিয়নশীপে দলে ভিত গভীরতর হওয়ায় শিরোপার প্রতিদ্বন্দ্বী ভাব গড়ে উঠে। মৌসুমের মাঝামাঝি সময়ের মধ্যেই গিলবার্ট পার্কহাউজ চারটি সেঞ্চুরি করে ফেলেন। পূর্বেকার শীত মৌসুমে অস্ট্রেলিয়ার বিপক্ষে বিপর্যয়কর অ্যাশেজ সিরিজ খেলার পর টেস্ট মৌসুমে পরীক্ষামূলকভাবে মাঝারিমানের ভারত দলের বিপক্ষে খেলার জন্যে ইংল্যান্ড দলনির্বাচকমণ্ডলী ল্যাঙ্কাশায়ারের বামহাতি ব্যাটসম্যান জিওফ পুলারকে দলে নেয়। লিডসের হেডিংলি স্টেডিয়ামে অনুষ্ঠিত সিরিজের তৃতীয় টেস্টে পুলারের সাথে নতুন উদ্বোধনী জুটি গড়েন। উইজডেনের ভাষ্য মতে, নতুন এ জুটি বেশ ভালোভাবে সন্তুষ্টিবিধান করতে পেরেছে। প্রথম ইনিংসে এ দুজন ১৪৬ রান তুলেন। এ সংগ্রহটি গত ২৬ টেস্টের মধ্যে ইংল্যান্ডের সর্বোচ্চ ছিল। এছাড়াও, ভারতের বিপক্ষে দলটি প্রথম উইকেটে সর্বোচ্চ রান তুলে। পার্কহাউজ ৭৮ ও পুলার ৭৫ রান তুলেন। ইংল্যান্ড দল ইনিংস ব্যবধানে বিজয়ী হয়।
পার্কহাউজ ও পুলারকে সিরিজের চতুর্থ টেস্টের জন্যেও দলে রাখা হয়। ওল্ড ট্রাফোর্ডে পুলার ১৩১ রান তুলেন। ল্যাঙ্কাশায়ারীয় এই ব্যাটসম্যান নিজ মাঠে তার প্রথম সেঞ্চুরির সন্ধান পান। তবে, সময়ের সাথে তাল মেলাতে না পেরে হুকের মারে প্রথম ইনিংসে ১৭ রানে বিদেয় নেন। সফরকারী দলকে ফলো-অনে না ফেলে দ্বিতীয় ইনিংসে ইংল্যান্ড খেলে। ভারত দল রক্ষণাত্মক বোলিংয়ে অগ্রসর হয়। উইজডেনে মন্তব্য করা হয় যে, পার্কহাউজ ও পুলার - উভয়েই ১৯৫৯-৬০ মৌসুমে ওয়েস্ট ইন্ডিজ সফরে এমসিসি দলের সদস্য হিসেবে স্থান পেতে দুশ্চিন্তাগ্রস্ত ছিলেন। ফলে, তারা কোন ঝুঁকি নেননি ও উদ্দেশ্যবিহীন ক্রিকেট খেলায় ১৩,০০০ দর্শকের অধিকাংশের কাছে বিরক্তির উদ্রেক ঘটান। পার্কহাউজ ৪৯ রান তুলে দলের ইনিংসে সর্বোচ্চ রানধারী হন। কিন্তু, এটিই টেস্ট খেলোয়াড় হিসেবে তার সর্বশেষ খেলায় অংশগ্রহণ ছিল। সিরিজের পঞ্চম টেস্টের জন্যে রমন সুব্বা রাওকে তার স্থলাভিষিক্ত করা হয়। ঐ মৌসুমের শীতকালে তাকে দলে রাখা হয়নি।
আন্তর্জাতিক ক্রিকেট থেকে প্রত্যাখ্যাত হবার পরও ১৯৫৯ সালের প্রথম-শ্রেণীর ক্রিকেটে গিলবার্ট পার্কহাউজ তার দূর্দান্ত ক্রীড়াশৈলী অব্যাহত রাখেন। ১৯৫০ সালের খেলাকেও তিনি ছাঁপিয়ে যান। এ মৌসুমে ২২৪৩ রান তুলেন। এক মৌসুমে এটিই তার একমাত্র দুই হাজার রানের মাইলফলক স্পর্শ করা ছিল। ৪৮.৭৬ গড়ে সংগৃহীত এ রান ঐ মৌসুমের নবম স্থানে নিয়ে যায়।
অবসর
স্বাভাবিক কর্মকাণ্ডে অগ্রসর হবার ফলে পরবর্তী তিন মৌসুম ১৯৫০-এর দশকের ন্যায় মৌসুমে সহস্র রানের দিকে নিয়ে যান তিনি। এ পর্যায়ে দুই সেঞ্চুরি বা এর কম সেঞ্চুরি করতেন ও ইনিংস প্রতি ৩০-এর রানের দিকে থাকতেন। মে, ১৯৬০ সালে লিচেস্টারশায়ারের বিপক্ষে ১২১ রান করেন। এরফলে, অন্য ষোলটি প্রথম-শ্রেণীর কাউন্টি দলের বিপক্ষে কমপক্ষে একটি সেঞ্চুরি করার কীর্তিগাঁথা রচনা করেন তিনি।
১৯৬২ সালে কেমব্রিজ বিশ্ববিদ্যালয়ের বিপক্ষে ১২৪ রান তুলেন। গ্ল্যামারগনের সদস্যরূপে প্রতিপক্ষীয় দলটির বিপক্ষে এটি তার ৩২তম শতক ছিল। এমরিজ ডেভিসের গড়া ৩১ শতকের রেকর্ড ভেঙ্গে নিজের করে নেন। তবে, মৌসুমের শেষদিকে ১২টি কাউন্টি খেলা থেকে তাকে বাদ দেয়া হয়। ১৯৪৮ সালে গ্ল্যামারগনের পক্ষে অভিষেক ঘটার পর এটিই প্রথম ঘটনা হিসেবে তাকে দলের বাইরে রাখা হয়েছিল। ১৯৬৩ সালে মাত্র ১১ খেলায় অংশ নেন। ১৯৬৪ সালে অর্ধ-ডজন খেলায় অংশগ্রহণ শেষে প্রথম-শ্রেণীর ক্রিকেট খেলা থেকে নিজেকে গুটিয়ে নেন গিলবার্ট পার্কহাউজ।
মূল্যায়ন
ক্রিকেটার হিসেবে দ্রুতলয়ে রান সংগ্রহে তৎপরতা দেখাতেন ও স্ট্রোকের ফুলঝুরি ছোটাতেন। উইজডেনে মন্তব্য করা হয় যে, তার ব্যাটিংশৈলীতে বিশেষ কারুকাজ ছিল না। তিনি অর্থোডক্স ভঙ্গীমায় ব্যাটিং করতেন। পিছনের পায়ে ভর রেখে দ্রুতগতিতে দক্ষতার সাথে হুক ও কভার ড্রাইভ উভয়টিই করতেন। এছাড়াও দর্শনীয় ভঙ্গীমায় অন ড্রাইভ মারতেন।
ব্যক্তিগত জীবন
ক্রিকেট খেলা থেকে অবসর গ্রহণের পর সংক্ষিপ্ত সময়ের জন্যে ওরচেস্টারশায়ারের কোচের দায়িত্ব পালন করেন। এরপর তিনি এডিনবরার দিকে ধাবিত হন। সেখানে তিনি স্টুয়ার্ট মেলভিল কলেজে ক্রিকেট ও রাগবি খেলায় প্রশিক্ষণ দেন। অবসর গ্রহণের পর ১৯৮৭ সালে ওয়েলসে চলে যান।
১০ আগস্ট, ২০০০ তারিখে ৭৪ বছর বয়সে ওয়ালসের কারমার্দেন এলাকায় গিলবার্ট পার্কহাউজের মৃত্যু ঘটে।
বহরবুনিয়া ইউনিয়ন
বহরবুনিয়া ইউনিয়ন বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার একটি ইউনিয়ন পরিষদ। এটি ৬৯.৯৩ কিমি২ (২৭.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,১৪৫ জন।
রোমিত রাজ
রোমিত রাজ ওরফে রমিত প্রসের হলেন একজন ভারতীয় অভিনেতা। ২০০২ সালে তিনি তার অভিনয় জীবন শুরু করেন। তিনি বিভিন্ন টেলিভিশন ধারাবাহিক, ওয়েব সিরিজ এবং চলচ্চিত্রে প্রধান ভূমিকায় কাজ করেছেন।
নারীদের ভোটাধিকারের সময়রেখা
নারীর ভোটাধিকার - নারীদের ভোটের অধিকার - বিশ্বের বিভিন্ন দেশে বিভিন্ন সময়ে অর্জিত হয়েছে। অনেক দেশে সর্বজনীন ভোটাধিকারের আগে মহিলাদের ভোটাধিকার দেওয়া হয়েছিল, যে ক্ষেত্রে নির্দিষ্ট আর্থ-সামাজিক শ্রেণী বা বর্ণের মহিলা ও পুরুষরা তখনও ভোট দিতে অক্ষম ছিল। কিছু দেশ একই সময়ে উভয় লিঙ্গকে ভোটাধিকার দিয়েছে। এই সময়রেখাটি সেই বছরগুলিকে তালিকাভুক্ত করে যখন নারীদের ভোটাধিকার আইন করা হয়েছিল। কিছু দেশ একাধিকবার তালিকাভুক্ত করেছিল, কারণ বয়স, জমির মালিকানা ইত্যাদি অনুযায়ী অধিকারটি আরও বেশি নারীর কাছে প্রসারিত হয়েছিল। অনেক ক্ষেত্রে প্রথম ভোট পরবর্তী বছরে হয়েছিল।
আইল অফ ম্যান (ভৌগোলিকভাবে ব্রিটিশ দ্বীপপুঞ্জের অংশ কিন্তু যুক্তরাজ্যের অংশ নয়) এর কিছু মহিলা ১৮৮১ সালে ভোটের অধিকার লাভ করেছিল।
নিউজিল্যান্ড বিশ্বের প্রথম স্বশাসিত দেশ যেখানে ১৮৯৩ সাল থেকে সমস্ত মহিলাদের সংসদীয় নির্বাচনে ভোট দেওয়ার অধিকার ছিল। তবে ১৯১৯ সাল পর্যন্ত নারীরা সংসদ নির্বাচনে দাঁড়াতে পারেননি, যখন তিনজন মহিলা দাঁড়িয়েছিলেন (ব্যর্থ); নিউজিল্যান্ডে ১৯১৯ দেখুন।
দক্ষিণ অস্ট্রেলিয়ার উপনিবেশ ১৮৯৪ সালে মহিলাদের ভোট দেওয়ার এবং নির্বাচনে দাঁড়ানোর অনুমতি দেয়। সুইডেনে, ১৭১৮ ও ১৭৭২-এর মধ্যে স্বাধীনতার যুগে শর্তসাপেক্ষে মহিলাদের ভোটাধিকার দেওয়া হয়েছিল। কিন্তু ১৯১৯ সাল পর্যন্ত সমতা অর্জিত হয়নি, যেখানে নারীদের ভোটকে পুরুষের মতোই মূল্য দেওয়া হত।
অস্ট্রেলীয় কমনওয়েলথ ফ্র্যাঞ্চাইজি আইন ১৯০২ নারীদের ফেডারেল নির্বাচনে ভোট দিতে সক্ষম করেছিল এবং মহিলাদের অস্ট্রেলীয় সংসদ নির্বাচনে দাঁড়ানোর অনুমতি দেয় ফলে অস্ট্রেলিয়া নারীর ভোটাধিকারের ক্ষেত্রে আধুনিক বিশ্বের প্রথম দেশে পরিণত হয়, যদিও কিছু রাজ্য আদিবাসী অস্ট্রেলীয়দের বাদ দেয়।
নরসিংগড়
নরসিংগড় (Narsinghgarh) ভারতের মধ্য প্রদেশ রাজ্যের রাজগড় জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৮৩ মিটার (১৫৮৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নরসিংগড় শহরের জনসংখ্যা হল ২৭,৬৫৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে নরসিংগড় এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
মুসলিম ধর্মতত্ত্ববিদদের তালিকা
এটি উল্লেখযোগ্য মুসলিম ধর্মতত্ত্ববিদদের একটি তালিকা।
অন্যান্য
এছাড়াও প্রারম্ভিক মুসলিম দর্শন ও ইসলামি দর্শন দেখুন
আধুনিক ধর্মতত্ত্ববিদ
ডান|থাম্ব|250x250পিক্সেল| [[সাঈদ ফৌদাহ, কালামের সমসাময়িক আশআরি পন্ডিত (ইসলামি পদ্ধতিগত ধর্মতত্ত্ব)।]]
আরও দেখুন আধুনিক ইসলামি দর্শন ও জ্ঞানের ইসলামিকরণ
নানজিঙ্গেন্থাস
নানজিঙ্গেন্থাস ডেন্ড্রোস্টাইলা (Nanjinganthus dendrostyla) হলো চীনে আদি জুরাসিক যুগের পলিমাটিতে প্রাপ্ত একটি ফসিল উদ্ভিদ। ফু এবং অন্যান্য বিজ্ঞানীরা এটিকে প্রাক-ক্রিটেশিয়াস যুগের সপুষ্পক উদ্ভিদ বা অ্যানজিওস্পার্ম বলে উল্লেখ করেন। ফসিলে অসংখ্য চাপা পড়া বস্তু বিদ্যমান, যা দেখতে অনেকটা ফুলের মতো। খণ্ডকগুলোতে লক্ষ্যণীয় খাদ, প্রকাশিত শিরা এবং কিছু নমুনায় খাড়া শাখার মতো বস্তু বিদ্যমান। ফু ও অন্যান্য বিজ্ঞানীরা খাড়া বস্তুটিকে শাখান্বিত গর্ভদণ্ড হিসেবে বর্ণনা করেন। ফু ও অন্যান্য বিজ্ঞানীরা পুঁতিসদৃশ পুষ্পপুটের নিচে ডিম্বাশয় দ্বারা আবদ্ধ ডিম্বক রয়েছে বলে বর্ণনা করেন। তবে, ফসিলের এই অংশটির প্রাকৃতিক সংরক্ষণ খুবই দুর্বল বিধায়, সুস্পষ্ট নয়।
প্রাপ্ত ফসিলটি যদি কোনো সপুষ্পক উদ্ভিদেরই হয়ে থাকে, তাহলে পুষ্পক উদ্ভিদের আবির্ভাব বর্তমান ধারণার চেয়ে ৫০ মিলিয়ন বছর এগিয়ে যাবে।
২০১৯ সালে কয়রো, ডয়েল ও হিলটল নামীয় বিজ্ঞানীগণ নানজিঙ্গেন্থাস ফসিলের পর্যবেক্ষণ সম্পর্কে প্রশ্ন তুলে ধরেন। তাদের মতে, ফসিলটি পুষ্পক উদ্ভিদের চেয়ে কনিফার উদ্ভিদের সাথে অধিক সামঞ্জস্যপূর্ণ। কনিফারের এই কোণগুলো খণ্ডিত পরাগধানী (কোণ) বা অক্ষ-বরাবর ওভিউলিফেরাস আঁইশ ধারণ করতো। অন্যান্য বিজ্ঞানীরাও একই বিষয়ে সমালোচনা করেন; বিশেষত ফসিলের পুষ্পপুটের পেন্টামেরাস ধর্মের ব্যাখ্যাকে বিতর্কিত করে তারা কনিফার কোণের ব্যাখ্যাটি গ্রহণ করেন।
শারদা
দেবী শারদা হলেন শক্তির একটি স্বরূপ । তাঁকে সরস্বতী ও বলা হয় । ( উল্লেখ্য এই সরস্বতী দেবী বীণাপাণি নয় ) । তাঁর মন্দির কাশ্মীরের নীলাম নদীর তীরে শারদাপীঠে অবস্থিত। এটি একটি শক্তিপীঠ যেখানে সতীর ডান বাহু পতিত হয়েছিল। আদি শঙ্করাচার্য রচিত অষ্টাদশ মহাশক্তিপীঠ স্তোত্র তে এর উল্লেখ পাওয়া যায় । বারণাস্যাং বিশালাক্ষি কাশ্মীরেষু সরস্বতী। এটি কাশ্মীরি পণ্ডিতের জ্ঞানচর্চার কেন্দ্র ছিল ।
সর্বজ্ঞপীঠ
মূল মন্দিরের সাথে মন্দিরে 64টি ধাপ বিশিষ্ট একটি সিংহাসন বা আসন ছিল। এই সিংহাসনকে বলা হয় "সর্বজ্ঞ পীঠম" (সর্বজ্ঞানের সিংহাসন)। কিন্তু চথুষষ্ঠী কাল নামে পরিচিত সমস্ত 64টি বিদ্যায় শুধুমাত্র একজনই বিদ্যায় আরোহণের যোগ্য ছিলেন। এবং এই ধরনের পণ্ডিতকে সর্বজ্ঞ (সকল জ্ঞানী) হিসাবে মনোনীত করা হয়েছিল। পাশাপাশি, সিংহাসনের চার দিকে মুখ করে 4টি প্রবেশপথ ছিল। এই দরজাগুলো তখনই খুলে যেত যখন নিজ নিজ দিক থেকে কোনো বিশিষ্ট আলেম এর কাছে আসতেন। এ কারণে জাতির বিভিন্ন স্থান থেকে বহু ঋষি ও পণ্ডিত সেখানে যেতেন। তারা দার্শনিক এবং বুদ্ধিবৃত্তিক বিতর্কের আয়োজন করে যার ফলে তাদের দক্ষতাকে বহুরূপী হিসাবে উপস্থাপন করা হয়। সারা ভারত থেকে অনেক পণ্ডিত বিতর্কে অংশ নিয়েছিলেন এবং সর্বজন হিসাবে মনোনীত হন। উত্তর, পূর্ব ও পশ্চিমমুখী তিনটি দরজাই খোলা ছিল।
আদি শঙ্কর এর প্রভাব
অন্যদিকে, অদ্বৈত সিদ্ধান্তের প্রস্তাবক শ্রী আদি শঙ্করাচার্য দক্ষিণ ভারতে কৃতিত্বে পরিপূর্ণ ছিলেন। তিনি অদ্বৈত দর্শন প্রচারের জন্য সারা দেশে ঘুরে বেড়ান। তার অর্জন তাকে অমর করে দিয়েছে। তিনি যে সমস্ত স্থান পরিদর্শন করেছেন; শ্রী শঙ্করাচার্য আধ্যাত্মিক অলৌকিক কাজ করেছেন। এমনই একটি জায়গা ছিল কাশ্মীরের শারদা মন্দির যেখানে তিনি বিতর্কে অংশ নিয়েছিলেন। সবাইকে অবাক করে দিয়ে, তিনি অনেক পণ্ডিতদের দ্বারা তাকে নিক্ষিপ্ত সমস্ত প্রশ্নের শান্তভাবে উত্তর দিয়েছিলেন। অবশেষে বহু যুগ পর দক্ষিণমুখী দরজা খুলল। শ্রী শঙ্করাচার্য সর্বজ্ঞ পীঠে আরোহণ করেন। কাশ্মীরে তাঁর কৃতিত্বের পর, শঙ্করাচার্য চার দিকেই এই ধরনের শারদা পীঠম প্রতিষ্ঠার কথা ভাবলেন। তাই, তিনি শৃঙ্গেরী – কর্ণাটকে (দক্ষিণ – চারজনের মধ্যে প্রথম) পীঠম প্রতিষ্ঠা করেন। এর পরে পুরী (পূর্বে), দ্বারকা (পশ্চিম) এ বাকি তিনটি ছিল।
ইতিহাস
৬ ও ১২ শতাব্দীর  মাঝামাঝি সারদা পীঠ ভারতীয় উপমহাদেশ এর অন্যতম  বিশ্ববিদ্যালয় ছিল।  একটি ধর্মীয় প্রতিষ্ঠান হিসাবে, এটি কাশ্মীরী পন্ডিতদের  তিনটি বিখ্যাত "তীর্থ" বা পবিত্র স্থানগুলির মধ্যে অন্যতম। অন্য দুটি হচ্ছে মার্তন্ড সূর্য মন্দির এবং অমরনাথ মন্দির  ।২০০৫ সালে ভূমিকম্পে এটির ক্ষতি হয়।
শারদা কুল
যেরূপ পূর্ব ভারতে কালীকুল, দক্ষিণ ভারতে শ্রীকুল আছে তেমনই কাশ্মীরএ আছে শারজা কুল। এই কুলের প্রধান দেবী শারদা । এছাড়াও বিমলা, সরস্বতী, ব্রহ্মাণী, বাগবাদিনী, স্বরা,ধীদেবী, ভদ্রবাক প্রমুখ হলেন এই কুলের দেবী ।